22.03.2019 • Общество / Общество • 339 • 0
Министерството на туризма обяви, че ще привлича туристи и с 12 винено-кулинарни дестинации. Маршрутите са обявени на сайта на ведомството. Върху интерактивна карта са означени дестинации и при кликване върху тях се вижда информация за местните забележителности - с информация за тях и карта, и характерните за региона храни и напитки, съобщават от туристическото ведомството.
Дестинация "Стари столици" включва Велико Търново, Горна Оряховица, Шумен, Търговище, Плиска, Велики Преслав и Габрово.
От министерството на туризма съветват да опитаме в района:
Пестил от сини сливи - “габровски шоколад”
Пълнени рати с булгур - червени чушки, които се пълнят с булгур, сирене и орехи
Оризато - постен ориз на фурна
Болярски сърми - правят се на бавен огън
Мешаница - гювеч с месо, което се прави в Арбанаси
Осмарски пелин - прочутото вино се прави в с. Осмар и има характерен горчив вкус, който се дължи на едноименната подправка. В региона се произвеждат също висококачествени вина Шардоне, Мерло, Пино ноар и др. Предлагат се също дегустационни турове и опознавателни беседи с участието на енолог.
Друга дестинация е "Розова долина", която включва Панагюрище, Копривщица, Старосел, Хисаря и Казанлък
Катък (ишмер) - приготвя се прясно (козе, овче, краве) мляко
Яйца по панагюрски - Яйцата са „забулени“- във вряща вода, с оцет и непрекъснато бъркане се счукват яйцата, за да се сварят. Те се сервират с кисело мляко, в което има счукания чесън, добавя се мазнина и се поръсва червен пипер и ситно нарязан пресен копър.
Сладко от рози - приготвя се от листата на маслодайната роза. Сладкото от рози, освен много вкусно, е и много полезно. То има слабително, спазмолитично, противовъзпалително, жлъчегонно и противомикробно действие.
Джуркан боб - бобът се сварява с лук, моркови и чушки. След като фасулът се свари, водата се отцежда и докато е още топъл заедно със сварените зеленчуци се намачква с джурило или вилица.
министерство на туризма 12 винено-кулинарни дестинации кулинарен туризъм